b'\n_START_ARTICLE_\nNavadni zelenec\n_START_SECTION_\nOpis\n_START_PARAGRAPH_\nPrave ku\xc5\xa1\xc4\x8darice (rod Lacerta) imajo majhne luske na hrbtnem delu trupa in so obi\xc4\x8dajno zrnate oblike in gladke, name\xc5\xa1\xc4\x8dena ena poleg druge. Kolobarji repnih lusk so izmeni\xc4\x8dno \xc5\xa1ir\xc5\xa1i in o\xc5\xbeji._NEWLINE_Telo je mo\xc4\x8dno. Pred u\xc5\xa1esno odprtino je manj kot 20 sen\xc4\x8dnih plo\xc5\xa1\xc4\x8dic. Na vsaki strani glave sta dve zanosni\xc4\x8dni plo\xc5\xa1\xc4\x8dici, Gob\xc4\x8dna in mednosni\xc4\x8dna pa sta razdvojrni z nadnosni\xc4\x8dno plo\xc5\xa1\xc4\x8dico. Na stegnih ima 11 do 13 femoralnih por (spremenjene ko\xc5\xbene \xc5\xbeleze). _NEWLINE_Obi\xc4\x8dajno je zelenkaste barve, vendar se njegova barva zaradi okolja v katerem \xc5\xbeivi, lahko tudi menja. Spomladi v \xc4\x8dasu parjenja imajo samci modro obarvano grlo in spodnji del glave. Samci pa so tudi obi\xc4\x8dajno precej druga\xc4\x8dnih barv kot samice. Mladi\xc4\x8di in samice imajo vzdol\xc5\xbe telesa dve svetli progi, mladi osebki tudi svetle pike._NEWLINE_So zelo hitri in dobro ska\xc4\x8dejo, toda po nekaj metrih teka se utrudijo. Njihov ugriz kljub \xc5\xa1tevilnim zobcem ni nevaren, je pa bole\xc4\x8d.'